Aflat la un eveniment electoral în Vrancea, președintele PNL, Nicoale Ciucă, a declarat că liberalilor le este ușor în campania electorală pentru că reprezentanții partidului au despre ce realizări să vorbească:
“Este atât de simplu să facem campanie din postura de liberali pentru că, am văzut și în discursurile de aici, și în discursurile de la Bacău, și în discursurile de la Iași, de la Suceava, de la Alba Iulia, de la Brașov, oamenilor le este ușor să vorbească pentru că au despre ce, au realizări.
Am făcut și voi face în continuare apel, le voi cere tuturor să vină și să spună oamenilor foarte simplu, foarte direct ce au realizat ca să poată să vină din nou în fața cetățenilor să le ceară votul. Ce au realizat în viața profesională, ce au realizat în funcțiile publice unde au ales singuri să își asume responsabilitatea”.
Nicolae Ciucă a mai spus că județul Vrancea trebuie să își folosească întregul potențial de dezvoltare, precizând că în prezent județul este golit de cei care pleacă să lucreze în străinătate:
“Venim și le spunem oamenilor ce s-a întâmplat în primăriile care sunt adminsitrate de primarii PNL. Sunt nenumărate exemple, este păcat ca Vrancea să nu poată să își folosească întregul potențial de dezvoltare, este păcat ca Vrancea să fie golită de vrâncenii eic are lucrează astăzi în alte țări pentur că aici nu s-a reușit să se realizeze minimum progres de dezvoltare economică, de dezvoltare socială.
La București există vrânceni care au performat în businessul național, fac afaceri la nivel național și internațional, sunt oameni cunoscuți și recunoscuți. Nu au reușit să vină și să se stabilizeze în Vrancea unde își au rădăcinile din cauza unei administrații care nu i-au băgat în seamă sau atunci când au vrut să facă ceva lucrurile nu au mai stat în linia de echitate și onestitate pentru un om de afaceri”.
Președintele PNL a trasat o cerință tranșantă liderilor de filiale: “Există de asemenea la nivelul PNL o cerință care este adresată tuturor liderilor de filială și anume aceea de a păstra, echilibrul, stabilitatea dar mai ales unitatea filialelor”.